Aičio prefektūra

Aičio prefektūra () – Japonijos prefektūra, įsikūrusi Čiūbu regione, Honšiū saloje. Sostinė – Nagoja.

Istorija 

Seniau prefektūra buvo padalinta į tris senąsias žemes: Ovarį, Mikavą ir Ho. Po Táikos reformų, Mikava ir Ho buvo sujungtos. 1871 m., po Han sistemos panaikinimo, Ovario žemė, neskaitant jai priklausiusio Čitos pusiasalio, buvo pavadinta Nagojos prefektūra, tuo tarpu buvusi Mikavos žemės teritorija su Čitos pusiasaliu tapo Nukatos prefektūra.

1872 m. balandžio mėnesį Nagojos prefektūra buvo pervadinta į Aičio prefektūrą ir tų pačių metų lapkričio 27 d. sujungta su Nukatos prefektūra.

Expo 2005 pasaulinė mugė vyko Aičio prefektūroje, Seto mieste ir Nagakutės miestelyje.

Geografija 

Į pietus nuo Aičio prefektūros esti Isės ir Mikavos įlankos. Prefektūra rytuose ribojasi su Šidzuokos prefektūra, Nagano prefektūra šiaurės rytuose, Gifu prefektūra šiaurėje ir Mijės prefektūra vakaruose. Prefektūra ištįsusi 106 km iš rytų į vakarus ir 94 km iš pietų į rytus. Aukščiausias taškas – Čiausujama yra 1415 m virš jūros lygio.

Vakarinė prefektūros dalis tankiausiai apgyvendinta, nes čia įsikūrusi Nagoja – ketvirtas iš didžiausių Japonijos miestų, tuo tarpu prefektūros rytai palyginti retai apgyvendinti, tačiau čia visgi yra keletas svarbių pramoninių centrų. Dėl stiprios ekonomikos, periode tarp 2005 m. spalio ir 2006 m. spalio mėnesių, Aičio prefektūros gyventojų skaičius išaugo smarkiausiai tarp visų Japonijos prefektūrų.

Miestai 
Aičio prefektūroje įsikūrę 35 miestai:

 Aisajus
 Andžijas
 Cušima
 Čiriu
 Čita
 Gamagoris
 Handa
 Hekinanas
 Ičinomija
 Inadzava
 Inujama
 Ivakura

 Karija
 Kasugajus
 Kitanagoja
 Kijosu
 Komakis
 Konanas
 Nagoja (sostinė)
 Nišio
 Nišinas
 Okadzakis
 Obu
 Ovariasahis

 Setas
 Šinširas
 Tahara
 Takahama
 Tokonamė
 Tokajus
 Tojoakė
 Tojohašis
 Tojokava
 Tojota
 Jatomis

Miesteliai ir kaimai 

Miesteliai ir kaimai pagal apskritį:

 Aičio apskritis
 Nagakutė
 Togas
 Amos apskritis
 Džimokudžis
 Kanijė
 Miva
 Ōharu
 Šipas
 Tobišima

 Čitos apskritis
 Agujus
 Higašiura
 Mihama
 Minamičita
 Taketojas
 Hadzu apskritis
 Hadzu
 Iššikis
 Kira
 Hojaus apskritis
 Kodzakajus
 Mitas
 Otova

 Kitašitaros apskritis
 Šitara
 Tōėjus
 Tojonė
 Nišikamo apskritis
 Mijošis
 Nišikasugajaus apskritis
 Haruhis
 Tojojama
 Nivos apskritis
 Fusas
 Ogučis
 Nukatos apskritis
 Kota

Miestų, miestelių ir kaimų susijungimai 

Nuo 2005 m. balandžio iki dabar įvykdyta 13 miestų, miestelių ir kaimų susijungimų. Paskutinis įvykdytas 2006 m. balandžio 1 d., kai Džiušijamos kaimas buvo prijungtas prie Jatomio miestelio, buvusio Amos apskrityje. Jatomis įgavo miesto statusą.

Ekonomika 

Aičio prefektūros pramonė pagamina daugiau produkcijos nei bet kokia kita Japonijos prefektūra: ši prefektūra yra žinoma kaip automobilių ir aerokosminės pramonės centras. Čia įsikūrusios ir garsiųjų kompanijų būstinės:

Kompanijos (bet ne jų būstinės) kaip „Daimler Chrysler“, „Fuji Heavy Industries“, „Mitsubishi Motors“, „Pfizer“, „Sony“, „Suzuki“ ir „Volkswagen“ taip pat įsikūrusios Aičio prefektūroje.

Demografija 

2001 m. duomenimis, Aičio prefektūroje gyveno 50,03 % vyrų ir 49,97 % moterų. Kitataučiai čia sudaro 2 % visų prefektūros gyventojų.

Valdymas 

Nuo 1947 m. Aičio prefektūrą valdo gubernatoriai. Visų gubernatorių sąrašas:

1-asis gubernatorius 青柳秀夫 (1947 m. balandžio 12 d. – 1951 m. balandžio 4 d.)
2-asis gubernatorius 桑原幹根 (1951 m. gegužės 11 d. – 1975 m. vasario 14 d.)
3-asis gubernatorius Nakaja Jošiakis (仲谷義明) (1975 m. vasario 15 d.– 1983 m. vasario 14 d.)
4-asis gubernatorius Sudzukis Reidžis (鈴木礼治) (1983 m. vasario 15 d. – 1999 m. vasario 14 d.)
5-asis gubernatorius Kanda Masaakis (神田真秋) (1999 m. vasario 15 d. – dabar)

Aplankytinos vietos 

 Meidži Muros muziejus po atviru dangumi. Čia saugoma daugybė istoriškai vertingų pastatų, tarp jų ir žymaus architekto Franko Loido Raito pastatyto Imperatoriškojo viešbučio rekonstruotas vestibiulis.
 Nagojos, Okadzakio, Tojohašio ir Inujamos pilys.

Sportas 
Aičyje esti šios sporto komandos.

Futbolo:

 Nagoya Grampus Eight (Nagoja)
 F.C. Kariya (Karija)

Beisbolo:

 Chunichi Dragons (Nagoja)

Tinklinio:

 Toyoda Gosei Trefuerza (Nišikasugajaus sritis)
 Denso Airybees (Nišis)
 Toyota Auto Body Queenseis (Karija)

Regbio:

 Toyota Verblitz (Tojota)

Nuorodos 

 Aichi Japan 
 Oficiali Aičio prefektūros internetinė svetainė
 Aičio Prefektūros Turistų Asociacija